Diari Oficial de la Generalitat Valenciana


Sumari del DOGV 6397, del 15-11-2010 (2010/12617)

Informació pública del Projecte de Reparcel·lació de la Unitat d'Execució 17 del Sòl Urbà del Pla General d'Ordenació Urbana.
-----------------------------------------------------------------------------------------------------------------------------

### Dades del document

Número de DOGV
:   6397

Data del DOGV
:   15-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12743


Data del document
:   09-11-2010

Organisme emissor
:   AIU UE-17 de Suelo Urbano del PGOU de Moncada

Tipus de document
:   Anunci

Descriptors 

:   * Moncada
    * empresa privada
    * pla d'urbanisme

Informació pública del Projecte de Reparcel·lació de la Unitat d'Execució 17 del Sòl Urbà del Pla General d'Ordenació Urbana. [2010/12908]  
 Als efectes establits en la Llei 16/2005, de 30 de desembre, de la Generalitat, Urbanística Valenciana (LUV), així com en el Reglament d'Ordenació i Gestió Territorial Urbanística (ROGTU), aprovat pel Decret 67/2006, de 12 de maig, del Consell, modificat pel Decret 36/2007, de 13 d'abril, del Consell, mitjançant aquest anunci es fa saber que l'AIU UE 17 del sòl urbà del Pla General d'Ordenació Urbana de Moncada, amb el CIF Z64455015 i domicili al carrer de Quart, número 21, 2n, en la seua condició d'agent urbanitzador, ha redactat el Projecte de Reparcel·lació de la UE 17 del Pla General d'Ordenació Urbana, que ha sigut presentat a l'Ajuntament de Moncada mitjançant una instància amb registre d'entrada de data 1 d'octubre de 2010. De la mateixa manera s'ha presentat davant de l'Ajuntament de Moncada, per part de l'agent urbanitzador, el certificat de domini i càrregues expedit pel registrador de la propietat de Moncada.  
Cosa que es fa pública, en aplicació del que disposa l'article 416 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística, perquè els titulars de drets afectats pel Projecte de Reparcel·lació de la UE 17 del Pla General d'Ordenació Urbana de Moncada hi puguen formular en el termini d'un mes, a comptar des de la publicació d'aquest anunci en el Diari Oficial de la Comunitat Valenciana, les al·legacions que més els convinguen.  
Es fa constar, així mateix, que, amb caràcter previ a aquesta publicació, s'han remés les notificacions als interessats de conformitat amb el que estableix l'article 416 del ROGTU, si bé aquest anunci valdrà per a esmenar qualsevol defecte en què es puga incórrer en l'esmentada notificació i per a notificar a aquells interessats, titulars cadastrals o propietaris afectats que puguen resultar desconeguts o per al supòsit en què les dades que figuren als arxius i registres oficials resulten erronis, segons el que disposen els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les al·legacions es presentaran davant de l'Ajuntament de Moncada, en la seua condició d'entitat competent per a l'aprovació del projecte tal com disposa l'article 177 de la Llei 16/2005, de 30 de desembre, Urbanística Valenciana, on podrà consultar-se i examinar-se, els dies hàbils i en horari d'obertura al públic, la documentació integrant del projecte de reparcel·lació.  
Moncada, 9 de novembre de 2010.- La presidenta de l'AIU UE-17 del PGOU de Moncada: Inmaculada Beltrán Caballer.